Mark Zuckerberg er stofnandi , helsti eigandi og forstjóri Facebook . Gengi bréfa bandaríska fyrirtækisins Facebook , Inc. , sem rekur samnefndan samfélagsmiðil og skyldar vörur , auk Instagram , Oculus og samskiptaforritin Messenger og WhatsApp , náði í dag methæðum . Þegar þetta er skrifað hefur gengið hækkað um 0,22% , upp í 218,79 Bandaríkjadali , en lokagengi bréfanna í gær nam 218,30 dölum , sem er hærra en fyrri hápunktur þegar það náið 217,50 dölum í júlí 2018 að því er FT greinir frá . Í millitíðinni lækkaði gengi félagsins , meðal annars vegna hneykslismála í kringum hneykslismál vegna notkunar persónuupplýsinga í kringum kosningabaráttu og aðgerða Cambridge Analytica og annarra aðila . En hækkunin undanfarið kemur til af því að tekjutölur þess fóru fram úr væntingum markaðsaðila á þriðja ársfjórðungi síðasta árs . Miðað við lokagengi dagsins í gær er heildarverðmæti Facebook samsteypunnar 622 milljarðar Bandaríkjadala , eða sem samsvarar 77 þúsund milljörðum króna , eða 77 billjónir króna . Það nemur um þrjátíufaldri landsframleiðslu Íslands . Keppinautar Facebook , Apple og móðurfélag Google , Alphabet , eru jafnframt að hækka , þannig hefur gengi Apple hækkað um 0,57% það sem af er degi , upp í 310,25 dali hvert bréf , en í gær náði virði félagsins 1.370 milljörðum dala . Alphabet hefur svo hækkað um 0,90% , upp í 1.432,62 krónur það sem af er viðskiptadegi í Bandaríkjunum .